15.10.2017
Жьҭаарамза 15 рзы Аҧсны Аҳәынҭқарра Ахада Рауль Ҳаџьымба Аҧсадгьыл ахь архынҳәразы Аҧсны Аҳәынҭқарратә еилакы аҟны имҩаҧысыз иналукааша Шьамтәылатәи Арабтә Республика арратә, ауаажәларратә усзуҩы, аинрал Уалид Маршьан Абаза игәалашәара иазкыз алахьеиқәратә митинг далахәын.
Аҳәынҭқарра Ахада иара убас анҵамҭа нижьит Агәалашәара шәҟәы аҟны.
Алахьеиқәратә митинг иара убас иалахәын Ахада ихаҭыҧуаҩ Витали Габниа, Аҧсны Жәлар Реизара Аиҳабы Валери Кәарҷиа, Ахада Иусбарҭа Анапхгаҩы Даур Аршба, аҭҵаарадырреи, акультуреи, аҵарауиреи рзы Ахада Иабжьгаҩ Владимир Занҭариа, Аиҳабыра, ауаажәларра рхаҭарнакцәа.